b'\n_START_ARTICLE_\nPavle Urankar\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v \xc4\x8ce\xc5\xa1njicah (1909-1911) in Kamniku (1911-1914), gimnazijo pa v Zavodu svetega Stanislava v \xc5\xa0entvidu pri Ljubljani (1914-1922). Nato je \xc5\xa1tudiral zgodovino in zemljepis na FF v Beogradu in 1927 diplomiral. Zaposlen je bil kot pomo\xc5\xbeni asistent v bizantolo\xc5\xa1kem seminarju na univerzi v Beogradu (1925\xe2\x80\x931927), kot suplent na gimnaziji v Slavonskem Brodu na Hrva\xc5\xa1kem (1928-1929) in na trgovski akademiji v Skopju (1929-1930). Nato pa je slu\xc5\xbeboval kot profesor v Sarajevu (1930\xe2\x80\x931932), ter na Tehni\xc5\xa1ki srednji \xc5\xa1oli v Ljubljani (1932-1945) in nazadnje na ekonomski srednji \xc5\xa1oli v Ljubljani (1945-1967)._NEWLINE_Ukvarjal se je z raziskovanjem zgodovine in leta 1930 napisal knji\xc5\xbeico Istorijski zna\xc4\x8daj grada Skoplja (COBISS)._NEWLINE_Po vrnitvi v Slovenijo (1932) je svoja raziskovanja nadaljeval in napisal, mdr. knjigo Zgodovina trga Motnika in okraja  (COBISS)_NEWLINE_in \xc5\xa1tevilne \xc4\x8dlanke za razne liste, zbornik Na bregovih Bistrice (1938). Napisal je u\xc4\x8dbenika: Zgodovina za 5., 6. in 7. razred dopisne osnovne \xc5\xa1ole (1969); Zgodovina za dopisne tehni\xc5\xa1ke in druge srednje \xc5\xa1ole (1970) in skripta: Ob\xc4\x8dni gospodarski zemljepis za srednje strok. \xc5\xa1ole (1938); skripta za pouk zgodovine na ekonomskih srednjih \xc5\xa1olah (1946, do 1972 okoli 15 dopolnjenih izdaj); ter Zgodovina za ekonomske srednje \xc5\xa1ole (1961); Zgodovina za tehni\xc5\xa1ke srednje \xc5\xa1ole (1962, 1978); Zgodovina za osnovne \xc5\xa1ole I. stopnje (1965) in II. stopnje (1967).'